નવી દિલ્હી: બીજેપી 20 વર્ષોથી દરેક લોકસભા ચૂંટણી પહેલા કલમ 370ને મુદ્દો બનાવે છે. તે આ મુદ્દો 1996, 1999, 2004, 2014ની સામાન્ય ચૂંટણી પહેલા ઉઠાવી ચૂકી છે. ડિસેમ્બર 2013માં નરેન્દ્ર મોદીએ જમ્મુમાં રેલી કરી હતી. તેમાં તેમણે લોકસભા ચૂંટણીના છ મહિના પહેલા દેશમાં એક નવી ચર્ચા છેડી દીધી હતી. મોદીએ રેલીમાં કહ્યું હતું કે ભારતીય બંધારણની કલમ 370 પર દેશભરમાં ચર્ચા થવી જોઇએ. આ જોગવાઇએ વિકાસ અને સશક્તિકરણથી જમ્મુ-કાશ્મીરને વંચિત રાખ્યું છે. બીજેપીના મેનિફેસ્ટોમાં પણ કલમ 370, કાશ્મીરી પંડિત, સમાન નાગરિક સંહિતા જેવા મુદ્દાઓ સામેલ હતા.